חוק חופשה שנתית (תיקון מס' 15 והוראת שעה), התשע"ו-2016
הצעת חוק פרטית, הכנסת ה-20
פורסם: ספר החוקים, חוברת 2531, עמ' 574, 2016-02-16T00:00:00+02:00
חוק חופשה שנתית קובע את מספר ימי החופשה המגיעים לעובד, לפי מספר שנות הותק שלו במקום העבודה. כיום זכאי עובד, בארבעת השנים הראשונות לעבודתו אצל המעסיק, ל-14 ימי חופשה בשנה. כאשר מקזזים את ימי המנוחה השבועית - בפועל יוצא שעובדים אשר עובדים 5 ימים בשבוע זכאים ל-10 ימי חופשה בארבעת השנים הראשונות. התיקון לחוק מוסיף 2 ימי חופשה לעובדים בוותק של עד 4 שנים, כך שעובדים אשר עובדים 5 ימים בשבוע יהיו זכאים ל-12 ימי חופשה בשנה, ועובדים שעובדים 6 ימים בשבוע יהיו זכאים ל-14 ימי חופשה בשנה. בהתאם להסכם קיבוצי שנחתם בין ארגוני המעסיקים להסתדרות, התוספת תעשה בהדרגה, יום חופשה אחד יתווסף החל מיולי 2016, והיום השני יתווסף החל מינואר 2017.